ભીષણ ગરીબી તેમને લપસાવે છેઆ અહેવાલમાં જણાવ્યા મુજબ ભારતમાં સ્ત્રી-પુરુષ અને બાળકોનું ટ્રાફિકિંગ ખૂબ વધી રહ્યું છે. તેનો ભોગ બનનારામાં ૯૦ ટકા દેશના જ લોકો હોય છે. માત્ર ૧૦ ટકા લોકો વિદેશી હોય છે. તે મોટાભાગે નેપાળ, ભુતાન અને બાંગ્લાદેશનાં લોકો હોય છે. આ દેશોમાંથી ભીષણ ગરીબીમાં સબડતી ૯થી ૧૪ વર્ષની છોકરીઓને સારી નોકરી અને વધુ કમાણીની લાલચ આપી ગેરકાયદેસર કોલકાતા, મુંબઈ કે દિલ્હી જેવાં શહેરોમાં લાવવામાં આવે છે. ઘણીખરી છોકરીઓને તો માતા-પિતા કે પરિવારજનો જ વેચી દે છે.